Transseksualitāte

Transeksualitāte ir parādība, kad personas dzimtes identitāte nesaskan ar tās dzimumu. Šādi gadījumi var veidoties, piemēram, ja indivīds izjūt psiholoģisku diskomfortu ar savu dzimumu. Gadījumā, ja persona jūtas slikti tādēļ, ka nepieder pretējam dzimumam, vai šīs vēlmes dēļ nespēj funkcionēt, var tikt uzstādīta medicīniska diagnoze.  

Transseksualitāte ir stigmatizēta lielākajā daļā pasaules. Lai gan vairākās tradicionālajās sabiedrībās tā ir pastāvējusi jau agrāk, Rietumu pasaulē transseksualitāte ir kļuvusi pazīstamāka 20. gadsimta vidū un beigās līdz ar seksuālo revolūciju un dzimuma maiņas operāciju attīstību. Populārajā kultūrā transseksualitāti reizēm jauc ar transvestītismu, kas ir periodiska un īslaicīga dzimtes izpausmes maiņa, pārģērbjoties par pretējo dzimumu.

Transseksuālas personas var veikt dzimuma maiņas operāciju, lai dzimumu pieskaņotu savai dzimtes identitātei, un tādējādi dzimuma maiņas operāciju veikušās personas vairs nav uzskatāmas par transseksuālām. Tomēr ir arī personas, kas dzimuma maiņas operāciju izvēlas neveikt, vai arī pēc tās veikšanas turpina sevi uzskatīt par transseksuālām.

 Skatīt 
 Transdzimte

 Atsauces 

 Ārējās saites 

Kategorija:LGBT